ออมสินเร่งเฟ้นผอ.ใหม่หลังเอ็นนูออกจากบอร์ด
สมชัยเต้นหาประธานสรรหาแทน &#8220;เอ็นนู&#8221; หวังเร่งสรุปชื่อผู้อำนวยการออมสินคนใหม่ใน 2 เดือนนี้
7 ต.ค. 2557

สมชัยเต้นหาประธานสรรหาแทน “เอ็นนู” หวังเร่งสรุปชื่อผู้อำนวยการออมสินคนใหม่ใน 2 เดือนนี้ 
นายสมชัย สัจจพงษ์ อธิบดีกรมศุลกากร ในฐานะประธานกรรมการธนาคารออมสิน เปิดเผยว่า ใน 12 วันนี้จะออกหนังสือเวียนถึงกรรมการทุกคน เพื่อแต่งตั้งประธานกรรมการสรรหาผู้อำนวยการธนาคารออมสินคนใหม่ หลังจากที่นายเอ็นนู ซื่อสุวรรณ ขอลาออกจากประธานสรรหา ไปรับตำแหน่งกรรมการในคณะกรรมการนโยบายสถาบันการเงิน (กนส.) เพื่อให้การสรรหาผู้อำนวยการธนาคารออมสินคนใหม่เป็นไปตามแผน โดยขณะนี้มีรายชื่อผู้ที่จะมาแทนนายเอ็นนูแล้ว 12 ราย คาดว่าจะได้ข้อสรุปเร็วๆ นี้
ทั้งนี้ หลังจากนี้จะมีผู้เข้ารับการสรรหาเป็นผู้อำนวยการธนาคารออมสินที่ผ่าน การตรวจสอบทั้งหมดมาแสดงวิสัยทัศน์ เพื่อเสนอรายชื่อให้คณะกรรมการธนาคาร พิจารณา โดยประเมินว่าจะใช้เวลาในการสรรหา 45 วัน หรือไม่เกิน 2 เดือนหลังจากปิดรับสมัครเมื่อวันที่ 3 ต.ค.ที่ผ่านมา และหาข้อสรุปให้ได้ก่อนการประชุมคณะกรรมการช่วงปลายเดือน ต.ค.นี้ เพื่อไม่ให้กระทบต่อการทำงานของธนาคาร
ด้าน นายเอ็นนู กล่าวว่า คาดว่าใบลาออกจากกรรมการและประธานสรรหาผู้อำนวยการธนาคารออมสินจะมีผลวันที่ 10 ต.ค.นี้ ขณะที่มีผู้สมัครเข้ารับการสรรหา 8 คน เป็นคนภายในธนาคาร 2 คน และคนนอก 6 คน